stanford-oval/wikipedia huggingface dataset:
Buddy Lazier

| Buddy Lazier |
| --- | --- |
 Buddy Lazier vuoden 2008 Indianapolis 500 -harjoituksissa.
Henkilötiedot
Kansalaisuus:   Yhdysvallat
Moottoriurheilija
Indy Racing League
Esikoiskausi:  1996
Nykyinen talli:  Hemelgarn Racing
Indy Racing League
Vuodet:  1996–
Tallit:  Dreyer & Reinbold Racing,   Panther Racing,   Sam Schmidt Motorsports
Kilpailuja:  100
Voittoja:  8
Paalupaikkoja:  2
Paras sijoitus:  1. vuonna 2000
Aikaisemmat sarjat
1989–1995:  CART
Mestaruudet
2000:  Indy Racing Leaguen mestari
Palkinnot
2003:  Scott Brayton Trophy
Buddy Lazier (s. 31. lokakuuta 1967 Vail, Colorado) on yhdysvaltalainen kilpa-autoilija. Viime vuosina hän on ajanut ainoastaan yksittäisiä kilpailuja IRL-sarjassa. Hänet muistetaan parhaiten vuoden 1996 Indianapolisin 500 mailin ajon voittajana.
Vuosien 1989-1995 aikana Lazier ajoi CART-sarjassa. Pienten tallien vanhentuneella kalustolla menestys jäi varsin vaatimattomaksi. Vuonna 1996 Lazier ja Ron Hemelgarnin talli vaihtoivat CART-sarjan kohonneiden kustannusten takia toimintansa aloittaneeseen Indy Racing Leagueen. Kauden toisen osakilpailun harjoituksissa Phoenixin ovaalilla, Lazier loukkasi selkänsä kolarissa. Kahden kuukauden päästä, vielä kivuista kärsineenä, hän ajoi Indianapolisin 500 mailin ajon voittoon.
Muutaman hiljaisemman vuoden jälkeen Lazier voitti vuonna 2000 2 osakilpailua ja IRL-sarjan mestaruuden Hemelgarnin kanssa. Seuraavana vuonna hän voitti 4 osakilpailua, mestaruuden vei kuitenkin nimiinsä Sam Hornish Jr. Vuosi 2002 oli katastrofi Lazierille. Osa CART-sarjan talleista vaihtoi IRL-sarjaan ja Hemelgarnin suorituskyky romahti. 2003 oli vielä edellistäkin vuotta heikompi, kustannusten kohotessa entisestään. Lazierin ja Hemelgarnin tiet erkanivat vuoden 2004 Indianapolis 500:n jälkeen. Viime vuosina Lazier on ajanut eri tallien autoilla yksittäisiä kilpailuja, Indianapolisissa kuitenkin jokaisena vuonna. 2008 Indianapolis 500:n Lazier osallistui jälleen Hemelgarnin kanssa, tuloksena oli 17. sija.
Wikimedia Commonsissa on kuvia tai muita tiedostoja aiheesta .
Brian McGuire

| Brian McGuire> Henkilötiedot |
| --- | --- |
Syntynyt: Melbourne, Victoria, Australia
Kansalaisuus:   Australia
Formula 1 -ura
Aktiivivuodet:  1977
Talli(t):  McGuire
Kilpailuja:  1 (0 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian GP 1977
Viimeinen kilpailu:  Britannian GP 1977
Brian Anthony Joseph McGuire (13. joulukuuta 1945 – 29. elokuuta 1977) oli australialainen F1-kuljettaja ja tallipäällikkö.
Formula 1

McGuire perusti McGuire-nimisen F1-tallin ja osallistui sen kuljettajana vuoden 1977 Britannian GP:hen. Hän kuitenkin karsiutui eikä päässyt osallistumaan kilpailuun. McGuire osallistui myös kahteen sarjan ulkopuolisiin kisoihin vuosina 1974 ja 1976.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1977 | McGuire | McGuire BM1 | Cosworth V8 | ARG | BRA | RSA | USW | ESP | MON | BEL | SWE | FRA | GBR DNPQ | GER | AUT | NED | ITA | USA | CAN | JPN | - | 0 |
DNPQ = karsiutui esikarsinnoissa.
Kuolema

McGuire kuoli vuonna 1977 Shellsport G8 -mestaruuskilpailun harjoituksissa Brands Hatchissä ja samalla hänen tallinsa lopetettiin.
Bruninha

Bruninha huhtikuussa 2023.
Bruna Santos Nhaia (s. 16. kesäkuuta 2002), joka tunnetaan yleensä nimellä Bruninha, on brasilialainen jalkapalloilija. Hän edustaa NWSL-liigassa pelaavaa NJ/NY Gothamia ja Brasilian naisten jalkapallomaajoukkuetta. Hänen pelipaikkansa on puolustaja.
Aiheesta muualla

Kuvia tai muita tiedostoja aiheesta Bruninha Wikimedia Commonsissa
Chiliomódi (Korinthia)

| Chiliomódi Χιλιομόδι |
| --- | --- |
 Chiliomódin kylä.
 Chiliomódi
 Koordinaatit: 37°48′42″N, 22°52′12″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Korinthia
Kunta:  Kórinthos
Hallinto:  
 – Asutustyyppi:  kylä
 – Kallikrates-koodi:  4201050101
Korkeus:  340 m
Väkiluku (2011):  1 699
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Chiliomódi (kreik. Χιλιομόδι; transl. myös Hiliomódi) on Kreikan kylä, joka kuuluu hallinnollisesti Kórinthoksen kuntaan, Korinthian alueyksikköön ja Peloponnesoksen alueeseen. Kylän väkiluku on 1 699 (vuonna 2011).
Chiliomódin ulkoilmateatteri, joka on omistettu kylästä kotoisin olleelle Eiríni Pappálle.
Chiliomódin kylä sijaitsee Peloponnesoksen niemimaan koillisosassa linnuntietä noin 15 kilometriä etelälounaaseen Kórinthoksesta ja 23 kilometriä pohjoiskoilliseen Árgoksesta. Se on rakennettu noin 340 metrin korkeuteen merenpinnasta laskettuna. Chiliomódi muodostaa oman kyläyhdyskuntansa (Τοπική Κοινότητα Χιλιομοδίου, Topikí Koinótita Chiliomodíou).
Chiliomódin lähellä sijaitsee Faneroménin luostari (Moní Panagías Faneroménis). Kylästä oli kotoisin näyttelijä Eiríni Pappá.
Aiemmin kylä kuului Tenéan kuntaan ja vuodesta 2011 lähtien Kórinthoksen kunnan Tenéan kunnallisyksikköön.
Aiheesta muualla

Kuvia tai muita tiedostoja aiheesta Chiliomódi Wikimedia Commonsissa
Bundesrat

Bundesrat on saksankielinen nimitys liittoneuvostolle.
Itävallan liittoneuvosto
Saksan liittoneuvosto
Sveitsin liittoneuvosto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bundesrat”, voi hakea sivunnimihaulla, laajalla sivunnimihaulla tai tekstihaulla.
Bundestagin metroasema

Bundestagin metroasema
Bundestagin metroasema on Berliinissä U5-linjan keskimmäinen asema. Se sijaitsee Reichstagin eli Valtiopäivätalon läheisyydessä. Nimi vaihdettiin alkuun suunnitellusta Reichstagista Bundestagiksi, kuten Reichstagissa toimiva Bundestag (Saksan liittopäivät eli parlamentti) esitti. Eikä asema itse asiassa edes ole Reichstagin edessä vaan Paul-Löbe-Hausin edessä.
| 0 | 1 | 2 |
| --- | --- | --- |
| Edeltävä asema: Hauptbahnhof | U5 | Seuraava asema: Brandenburger Tor |
Bronislovas Lubys

| Bronislovas Lubys |
| --- | --- |

Liettuan pääministeri
 12. joulukuuta 1992 – 10. maaliskuuta 1993  
Edeltäjä:  Aleksandras Abišala
Seuraaja:  Adolfas Šleževičius
Henkilötiedot
Syntynyt: 8. lokakuuta 1938 Plungė, Liettua
Kuollut: 23. lokakuuta 2011 (73 vuotta) Druskininkai, Liettua
Bronislovas Lubys (8. lokakuuta 1938 Plungė, Liettua – 23. lokakuuta 2011 Druskininkai, Liettua) oli liettualainen yrittäjä, Liettuan pääministeri ja yksi Liettuan valtion palauttamislain allekirjoittaneista. Viimeksi Lubys toimi Acheman toimitusjohtajana ja pääosakkaana. Elokuusta 2008 lähtien Lubys oli uutislehti Veidasin mukaan varallisuudeltaan rikkain liettualainen.
Aiheesta muualla

Bronislovas Lubys Plungėn kunnallispiirin sivuilla (Arkistoitu – Internet Archive) (liettuaksi)
Liettuan pääministerit
Prunskienė
Šimėnas
Vagnorius
Abišala
Lubys
Šleževičius
Stankevičius
Vagnorius
Paksas
Kubilius
Paksas
Brazauskas
Kirkilas
Kubilius
Butkevičius
Convergència i Unió

| Convergència i Unió |
| --- | --- |
  
  
  
Perustettu:  19. syyskuuta 1978
Lopetti:  17. kesäkuuta 2015
Johto:   Artur Mas (pj.) 
Ideologia:  Katalonialainen nationalismi, konservatismi, liberalismi
Poliittinen kirjo:  keskusta-oikeisto
Europarlamentaarikkoja:  2 / 50
Edustajainhuone:  16 / 350
Senaatti:  11 / 264
Katalonian parlamentti:  50 / 135
Kansainväliset jäsenyydet:  ELDR/EPP
Kotisivu:  www.ciu.cat
Infobox OKNimi-testi OK: 
Convergència i Unió (CiU) oli kahden katalonialaisen nationalistinen puolueen muodostama liitto. Puolue oli Katalonian aluehallituksen johdossa vuosina 1980–2003 Jordi Pujolin johdolla. Vuoden 2010 parlamenttivaaleissa puolueesta tuli Katalonian parlamentin suurin, 62:lla edustajalla, ja sen puheenjohtajasta Artur Masista tuli Katalonian itsehallintoalueen presidentti.
Puolueet, jotka muodostivat liiton, olivat liberaali Convergència Democràtica de Catalunya ja kristillisdemokraattinen Unió Democràtica de Catalunya. Liitto hajosi 2015 Convergèncian linjan muututtua vuosikymmenen kuluessa kannattamaan Katalonian itsenäisyyttä.
Convergència i Uniólla on myös ollut perinteisesti Espanjan edustajainhuoneessa kolmanneksi eniten paikkoja Sosialistisen työväenpuolueen ja kansanpuolueen jälkeen.
Bronisław Żurakowski

Bronisław Żurakowski vuonna 2007.
Bronisław Żurakowski (26. kesäkuuta 1911 Makiejowka – 4. lokakuuta 2009) oli puolalainen lentokoneiden suunnittelija ja purjelentokoneiden koelentäjä.
Żurakowski oli RWD-13S-, RWD-17-, RWD-17W-, RWD-20-, BŻ-1 GIL- ja BŻ-4 Żuk -koneiden pääsuunnittelija. Hän oli toinen PZL-104 Wilgan pääsuunnittelijoista. Hän suunnitteli Puolan ensimmäiset helikopterit. Hän teki osan RWD-16bis-, RWD-21- ja RWD-23-koneiden laskelmista.
Bronisławin veli Janusz Żurakowski oli lentäjä.
Aiheesta muualla

Encyklopedia PWN: Żurakowski Bronisław (Arkistoitu – Internet Archive) (puolaksi)
Bronius Kutavičius

| Bronius Kutavičius> Henkilötiedot |
| --- | --- |
Koko nimi:  Bronius Vaidutis Kutavičius
Syntynyt: 13. syyskuuta 1932 Molainiai, Panevėžys, Liettua
Kuollut: 29. syyskuuta 2021 (89 vuotta)
Kansalaisuus:  Liettua
Ammatti:  säveltäjä
Muusikko
Tyylilajit:  kamari- ja orkesterimusiikki
  [ Muokkaa Wikidatassa ] [ ohje ]  
Bronius Vaidutis Kutavičius (13. syyskuuta 1932 Molainiai, Panevėžys, Liettua – 29. syyskuuta 2021 Vilna, Liettua) oli liettualainen säveltäjä. Hän opiskeli vuosina 1959–1964 sävellystä Antanas Raciunasin johdolla. Kutavičius sävelsi muun muassa kamari- ja orkesterimusiikkia. Hän myös opetti musiikkia, ja hänen oppilaisiinsa kuuluivat muun muassa Onutė Narbutaitė ja Žibuoklė Martinaitytė.
Aiheesta muualla

Bronius Kutavičius MICL – Music Information Centre Lithuania. Viitattu 11.12.2020. (englanniksi)
Chilikastike

Chilikastike on yleisnimitys kastikkeille, joiden pääasiallinen mauste on chili. On olemassa monia erilaisia chilikastikkeita, ja ne voivat olla vahvoja, mietoja, makeita ja happamia. Chilikastikkeiden ainesosia voivat olla chili-paprikat, etikka, ruokaöljy, alkoholi, hedelmät ja vihannekset. Joihinkin erittäin vahvoihin kastikkeihin lisätään kapsaisiiniuutetta ja sinappia.
Yksi ensimmäisistä kaupallisesti saatavilla olevista pullotetuista chilikastikkeista Amerikassa ilmestyi markkinoille vuonna 1807 Massachusettsissa. Muutamat 1800-luvun alkupuolen tuotemerkit ovat selviytyneet nykypäivään asti. Tabasco-kastike on varhaisin tunnistettavissa oleva brändi Yhdysvalloissa chilikastikeollisuudessa. Vuonna 2010 se oli kolmanneksitoista myydyin mauste Yhdysvalloissa.
Chilin poltteen lievittäminen

Chilin tulisuus johtuu kapsaisiinista. Kapsaisiini tarttuu reseptoreihin kielen pinnassa, jolloin aivoihin välittyy samankaltainen viesti kuin, jos kieleen olisi osunut jotain kuumaa. Siksi jotkut alkavat hikoilemaan syödessään chiliä. Nopein tapa lievittää polttavaa tunnetta on maitotuotteet. Maidon proteiinit syrjäyttävät kapsisiinin kielen reseptoreissa. Myös hiilihydraatit tukkivat reseptoreita. Myös riisi ja leipä auttavat lievittämään tulisuutta. Nämä elintarvikkeet kuuluvat tyypillisesti chilin käyttöön erikoistuneisiin kulttuureihin. Meksikolaiset perinnejälkiruuat flan-tortut, sekä hunajaiset sopapilla-leivokset on tehty leivästä, sokerista ja maidosta.
Alkoholi ja vesi eivät lievitä poltetta, vaan levittävät sitä entisestään suussa.
Aiheesta muualla

Kuvia tai muita tiedostoja aiheesta Chilikastike Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Chilisås
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hot sauce
Käännös suomeksi
Käännös suomeksi
CICA

| CICA |
| --- | --- |

Perustettu:  1999
Päämaja:  Astana, Kazakstan
Jäsenet:  27 jäsenvaltiota 8 tarkkailijavaltioita
Pääsihteeri:  Habibullo Mirzozoda
Aiheesta muualla
Sivusto
Infobox OKNimi-testi OK: 
CICA (engl. Conference on Interaction and Confidence Building Measures in Asia) on turvallisuuspainotteinen Aasian valtioiden välinen keskustelufoorumi. Järjestön puheenjohtajuus vaihtuu neljän vuoden välein, ja myös huippukokoukset pidetään joka neljäs vuosi. CICA:n sihteeristö toimii Astanassa Kazakstanissa, ja sitä johtaa vuorossa olevan puheenjohtajamaan nimittämä pääsihteeri (engl. Executive Director).
Aloitteen järjestön perustamiseksi teki 1992 Kazakstanin presidentti Nursultan Nazarbajev. Perustamisasiakirjat allekirjoitettiin 1999 ja 2002. Jotta valtio hyväksytään CICA:han, ainakin osan sen alueesta pitää kuulua Aasiaan. Vuonna 2010 uudeksi pääsihteeriksi valittiin Turkin Çınar Aldemır. Hänen edeltäjänsä toimessa 2002–2010 oli kazakstanilainen Dulat Bakishev.
Jäsenmaat > Varsinaiset jäsenet

Afganistan, Arabiemiraatit, Azerbaidžan, Egypti, Etelä-Korea, Intia, Irak, Iran, Israel, Jordania, Kazakstan, Kiina, Kirgistan, Mongolia, Pakistan, Palestiinalaishallinto, Tadžikistan, Thaimaa, Turkki, Uzbekistan, Vietnam ja Venäjä.
Jäsenmaat > Tarkkailujäsenet

YK, ETYJ, Arabiliitto; Bangladesh, Indonesia, Japani, Malesia, Qatar, Ukraina ja Yhdysvallat.
Tärkeimmät kokoukset

1999 1. ministerikokous
2002 1. huippukokous (Almaty, Kazakstan)
2004 2. ministerikokous
2006 2. huippukokous (Almaty)
2008 3. ministerikokous
2010 3. huippukokous (Istanbul, Turkki)
Candy / Molly’s Lips

| ”Candy / Molly’s Lips” Nirvana |
| --- | --- | --- |

Singlen tiedot
 Julkaistu: tammikuu 1991
 Tyylilaji: grunge, punk
 Levy-yhtiö: Sub Pop
Nirvanan muut singlet
| ”Sliver” 1990 | ”Candy / Molly’s Lips” 1991 | ”Smells Like Teen Spirit” 1991 |
Candy/Molly’s Lips on yhdysvaltalaisten rockyhtyeiden Nirvanan ja Fluidin syyskuussa vuonna 1991 julkaistu single. Single julkaistiin vinyylinä ja "halkaisu-singlenä" Kappaleen "Candy" esittää Fluid ja "Molly's Lipsin" esittää Nirvana. Molly's Lips on alun perin skotlantilaisen The Vaselines -yhtyeen kappale.
Candy julkaistiin vuonna 1990 Fluid-yhtyeen EP-albumilla Glue. EP julkaistiin myös vuonna 1993 CD:nä yhtyeen vuoden 1989 albumin Roadmouthin kanssa.
Molly's Lips nauhoitettiin 9. helmikuuta vuonna 1990. Sen julkaisi Nirvanan ensimmäinen levy-yhtiö Sub Pop Records. Se julkaistiin albumilla Incesticide vuonna 1992. Hormoaning-EP:llä se julkaistiin samanlaisena versiona kuin Incesticide-albumilla. Siitä julkaistiin myös vinyyliversio Brasiliaan.
Toiset versiot

Nirvana esitti Molly’s Lipsin lähes joka keikallaan vuosina 1989–1993.
Yhtyeen keulahahmo Kurt Cobain lauloi Molly's Lips kappaleen Readingissä Reading Festivaaleilla vuonna 1991 The Vaselines -yhtyeen Eugene Kellyn kanssa duettona.
Studioversio kappaleesta nauhoitettiin John Peelin kanssa vuonna 1990 Lontoossa, Englannissa. Se julkaistiin sitten ensimmäisen yhtyeen EP-levyllä Hormoaningilla vuonna 1992. Samanlainen versio kappaleesta julkaistiin yhtyeen Incesticide-kokoelma-albumilla. Vielä kolmannen studioversio julkaistiin promo-singlenä Brasiliaan.
Nirvana
| --- | --- |
Studioalbumit:   Bleach  Nevermind  In Utero 
Livealbumit:   MTV Unplugged in New York  From the Muddy Banks of the Wishkah 
Kokoelmat:  Nevermind It's an Interview | Incesticide | Nirvana | Sliver: The Best of the Box
EP:t:  Blew | Hormoaning
Singlet:  "Love Buzz" | "Sliver" | "Molly's Lips" | "Here She Comes Now" | "Smells Like Teen Spirit" | "Come as You Are" | "Lithium" | "On a Plain" | "In Bloom" | "Oh, The Guilt" | "Heart-Shaped Box" | "All Apologies" | "Rape Me" | "Pennyroyal Tea" | "About a Girl (Unplugged)" | "The Man Who Sold the World (Unplugged)" | "Where Did You Sleep Last Night" | "Lake of Fire (Unplugged)" | "Aneurysm (live)" | "Drain You (live)" | "You Know You’re Right"
Video- ja box set -julkaisut:  Live! Tonight! Sold Out!! | Singles | With the Lights Out | Classic Albums - Nirvana - Nevermind
Muuta:  Nirvanan diskografia | Grunge | X-sukupolvi | Courtney Love | Frances Bean Cobain | Kurt & Courtney | Last Days | Outcesticide | Fecal Matter | Foo Fighters | Sweet 75
Brasilian vinyyliversio
Changing (Sigman kappale)

| ”Changing” Sigma ft>  Paloma Faith |
| --- | --- | --- |

Singlen tiedot
 Albumilta: TBA & A Perfect Contradiction (Outsiders' Edition)
 Julkaistu: 14. syyskuuta 2014
 Tuottaja(t): Cameron Edwards, Joe Lenzie, TMS
 Tyylilaji: Drum’n’bass
 Kesto: 03.11
 Levy-yhtiö: 3Beat, All Around the World
Sigman muut singlet
| ”Nobody to Love” 2014 | ”Changing” 2014 | ”Higher” 2015 |
Paloma Faithin muut singlet
| ”Trouble with My Baby” 2014 | ”Changing” 2014 | ”God Only Knows” 2014 |
Changing on brittiläisen tuottajaduo Sigman kappale. Sen sanoittivat TMS, Wayne Hector sekä Ella Eyre ja sillä vierailee brittiläinen laulaja-lauluntekijä Paloma Faith. Se julkaistiin Isossa-Britanniassa 14. syyskuuta 2014, saavuttaen listan kärjen yhden viikon ajaksi ja muodostuen tämän myötä Faithin ensimmäiseksi Britannian singlelistan kärjen saavuttaneeksi kappaleeksi. Kappaleella Faith teki myös ensiesiintymisen Uuden-Seelannin singlelistalla, debytoiden listan 9. sijalla.
Kappaleeseen liittyvä virallinen musiikkivideo julkaistiin videopalvelu YouTubessa 17. heinäkuuta 2014. Video kuvattiin Miamissa. Siinä missä Faith näkyy pitkin videota koko sen pituudelta, Sigma tekee esiintymisensä vain aivan videon lopussa.
Käännös suomeksi
Bikinit

| Bikinit |
| --- | --- |

Tuotetyyppi:  ranta-asu/uimapuku
Alkuperämaa:  Ranska
Infobox OKNimi-testi OK: 
Bikinit on kaksiosainen naisten uima-asu, joka peittää lähinnä rinnat ja vyötärön alapuolisen alan lahkeettomien housujen tapaan. Se on maailman suosituin naisten uima-asu.[lähde? ]
Historia

Antiikin aikaisessa mosaiikissa esiintyy bikinien kaltainen asu. Villa del Casale, Sisilia.
Kreikkalaisissa uurnissa ja maalauksissa 1400-luvulta eaa. voidaan nähdä naisurheilijoiden käyttävän nykyisten bikinien kaltaista kaksiosaista asua.
Historia > 2000-luku

2000-luvulla ei enää ole varsinaisesti mitään uusia bikinimalleja tullut. Bikinit ovat nykyään yleisesti ympäri maailman hyväksytty uimapukumalli vanhoillisimpia muslimimaita lukuun ottamatta. Erimallisia bikineitä on sekä kaupoissa että nettimyymälöissä tarjolla lähes rajattomasti melko peittävistä retrobikineistä erittäin niukkoihin mikrobikineihin. Jotkut mallit peittävät nykyisin käyttäjiensä yllätykseksi hyvinkin vähän jalkoväliä. Pakarat paljaaksi jättävät mallit kuten stringit ovat herättäneet keskustelua puolesta ja vastaan maissa, joiden rannoilla niitä ei ole totuttu näkemään kuten Suomessa. Stringien lisääntymistä alaosina ovat lisänneet medioissa julkisuudessa tunnetut naiset, joita on kuvattu uimarannoilla niitä käyttämässä ja uimapukunäytökset sisältäen tämäntyyppisiä bikineitä. Bikinit nähtiin ensimmäisen kerran Miss Suomi -kilpailussa vuonna 1975. Sen jälkeen seurasi pitkä bikinitauko. Bikinit palasivat Miss Suomi -kisaan kohun saattelemana vasta vuonna 2003.
Bikinin kehitysvaiheet
79 sattunut Vesuviuksen purkaus säilöi laavaan Venus-patsaan, jolla on kultaiset bikinit.
200-300-lukujen taitteessa maalatussa kuvassa on ryhmä naisia navan paljastavissa asuissa (Villa Romana del Casale, Sisilia).
1946 esiteltiin bikinit Pariisissa.
1951 kruunattiin Miss Maailmaksi ensimmäisen kerran bikineihin pukeutunut neitonen.
1960 hitti "Itsy Bitsy Teenie Weenie Yellow Polka Dot Bikini" villitsi amerikkalaisia.
1997 uskaltautui myös Miss Amerikka näyttäytymään bikineissä.
1998 Miss Universum kilpailun voitti ensimmäistä kertaa uimapukukierroksella bikineitä käyttänyt Wendy Fitzwilliam.
Mallit

Bikineillä on monia alalajeja, muun muassa urheilubikinit tai lappubikinit. Bikinihousut voivat olla myös lahkeelliset tai stringi-malliset. Lappu-bikinien yläosassa ei ole kuppeja, mutta perinteisesti bikinien yläosassa on kaarituet.
Yläosattomalla uimapuvulla on juurensa bikinin historiassa. Bikineitä voi olla myös shortsimallisina eli niissä on lyhyet lahkeet. Bikinit voivat olla naruilla kiinnitettävät tai takaa kiinni laitettavat. Bikineitä on pyöreämallisia ja kolmiomallisia. Bikineissä on useimmiten tavalliset olkaimet, mutta on olemassa niskalenkkibikineitä kuten myös olkaimettomia bikinejä. Toppauksia bikineissä ei yleensä ole valmiina, mutta sellaiset saa laitettua tai hankkimalla erikoisbikinit.
Kuvia

Nainen bikineissä.
Mikrobikinit.
Brasilialaisia bikinimalleja näytöksessä.
Naisia pelaamassa rantalentopalloa bikineissä Pekingin olympialaisissa.
Aiheesta muualla

Wikimedia Commonsissa on kuvia tai muita tiedostoja aiheesta .
Bikini Art Museum (saksaksi)/(englanniksi)
video bikineiden historiasta (englanniksi)
Näyttelijätär Jane Wyman bikinien kaltaisessa uima-asussa 1935.
Nainen olkaimettomissa bandeaukineissä
Nainen string-bikineissä.
Cam’ron

| Cam’ron |
| --- | --- |
 Cam’ron vuonna 2014.
Henkilötiedot
Syntynyt: 4. helmikuuta 1976 (ikä 48) Harlem, New York
Ammatti:  muusikko, näyttelijä
Muusikko
Taiteilijanimi:  Cam’ron, Killa Cam
Laulukielet:  englanti
Aktiivisena:  1994–
Tyylilajit:  rap
Yhtyeet:  The Diplomats Children of the Corn U.N.
Levy-yhtiöt:  Untertainment Epic Records Diplomat Records Asylum Records E1 Music
Aiheesta muualla
www.myjiggie.com ja huggintheblock.com
  [ Muokkaa Wikidatassa ] [ ohje ]  
Cam’ron, oikealta nimeltään Cameron Giles, (s. 4. helmikuuta 1976 Harlem, New York) on yhdysvaltalainen hiphop-artisti. Hän on kotoisin Harlemista, New Yorkista ja on osa The Diplomats -ryhmää, johon kuuluvat muun muassa Juelz Santana ja Jim Jones.
Uran alkuvaiheet

Cam’ronin ura alkoi 1990-luvulla yhtyeessä Children of The Corn, johon kuuluivat myös Ma$e sekä edesmenneet Big L ja Bloodshed. Ryhmä kuitenkin hajosi Bloodshedin kuoltua vuonna 1996, eikä ehtinyt julkaista yhtään albumia. Ryhmän jäsenet lähtivät soolourille ja Untertainment Records julkaisi Cam’ronin debyyttialbumin Confessions of Fire vuonna 1998. Levy myi Yhdysvalloissa kultaa ja siltä nousivat hiteiksi esimerkiksi kappaleet 357 ja Horse & Carriage. Vuonna 2000 ilmestynyt toinen albumi, S.D.E., ei ollut kaupallinen menestys. Cam’ron syytti levy-yhtiötä huonosta myynnistä ja saikin purettua levytytssopimuksensa.
Roc-A-Fella Records

Seuraavaksi Cam’ron siirtyi vanhan ystävänsä Damon Dashin levy-yhtiölle, Roc-A-Fella Recordsille. Kolmas albumi, Come Home With Me, julkaistiin vuonna 2002 ja on tähän mennessä Cam’ronin kaupallisesti menestynein levy. Levyltä julkaistuista singleistä Oh Boy ja Hey Ma tuli hittejä ja albumi myikin Yhdysvalloissa platinalevyyn oikeuttavan määrän. Levyllä kuultiin myös hittinikkareiden Just Blazen ja Kanye Westin tuotantoa. Samana vuonna Cam’ron näytteli myös elokuvassa Paid In Full
Vuonna 2004 ilmestyi Purple Haze, toinen ja samalla viimeinen albumi Roc-A-Fella Recordsilta. Singleiksi nostettiin muun muassa Down And Out, jolla vieraili Kanye West, sekä Cyndi Lauperin Girls Just Wanna Have Fun -hittiä lainaillut Girls. Seuraavana vuonna Cam’ron kuitenkin lähti Roc-A-Fellalta.
Lokakuussa 200 Cam’ron haavoittui, kun ilmeisesti hänen autonsa varastamista yrittänyt mies ampui häntä käsiin. Camvronin onnistui kuitenkin paeta paikalta. Hän ei vieläkään voi käyttää kunnolla toista kättään, sillä hänellä on vaikeuksia taivuttaa joitakin sormia.
Killa Season

Keväällä 2006 Cam’ron julkaisi sekä elokuvan että albumin, molemmat nimeltään Killa Season. Albumin julkaisi Asylum Recors yhteistyössä The Diplomatsin oman levy-yhtiön kanssa. Elokuvan Cam’ron ohjasi ja tuotti itse. Hän näytteli myös elokuvan pääosassa – muissa rooleissa esiintyi muun muassa muita Diplomats-artisteja.
Diskografia > The Diplomats -albumit

Diplomatic Immunity (2003)
Diplomatic Immunity 2 (2004)
More Than Music, Vol.1 (2005)
The Movement Moves On (2006)
Aiheesta muualla

The Diplomats
Catalan

Catalan voi viitata muun muassa seuraaviin:
Catalan (1415–1457), Monacon herra
Eugène Charles Catalan (1814–1894), belgialainen matemaatikko
Catalán (1719), Espanjan laivaston Cambi-luokan linjalaiva.